b'\n_START_ARTICLE_\nAlan Smith\n_START_SECTION_\nKari\xc3\xa9ra\n_START_PARAGRAPH_\nAlan Smith meria 173\xc2\xa0cm a v\xc3\xa1\xc5\xbei 60 kg. Za Leeds United nast\xc3\xbapil celkom 211-kr\xc3\xa1t a nastrie\xc4\xbeal 58 g\xc3\xb3lov. Za anglick\xc3\xba reprezent\xc3\xa1ciu nast\xc3\xbapil 8-kr\xc3\xa1t a prip\xc3\xadsal si na konto jeden g\xc3\xb3l. V s\xc3\xba\xc4\x8dasnosti je hr\xc3\xa1\xc4\x8dom Manchesteru United a oblieka dres s \xc4\x8d\xc3\xadslom 14.\n_START_SECTION_\nLeeds United\n_START_PARAGRAPH_\nAlan je odchovancom z Lilleshaw. Ke\xc4\x8f za\xc4\x8dal hra\xc5\xa5 za Leeds. Vo svojom prvom z\xc3\xa1pase strelil g\xc3\xb3l FC Liverpool. V priebehu 14 z\xc3\xa1pasov, v ktor\xc3\xbdch v sez\xc3\xb3ne 2001/02 nast\xc3\xbapil, dostal 6 \xc5\xbelt\xc3\xbdch a 2 \xc4\x8derven\xc3\xa9 karty. _NEWLINE_Alan Smith bol verejne kritizovan\xc3\xbd svoj\xc3\xadm tr\xc3\xa9nerom za nedostatok discipl\xc3\xadny. Pre tr\xc3\xa9nera anglickej \xe2\x80\x9e21\xe2\x80\x9c \xe2\x80\x93 Davida Platta, bol Alan jedn\xc3\xbdm z najtalentovanej\xc5\xa1\xc3\xadch a najvyspelej\xc5\xa1\xc3\xadch hr\xc3\xa1\xc4\x8dov, ktor\xc3\xbdch mal k dispoz\xc3\xadcii. Nesk\xc3\xb4r Alan nast\xc3\xbapil za seniorsk\xc3\xba reprezent\xc3\xa1ciu, kde po\xc4\x8das 8 z\xc3\xa1pasov strelil g\xc3\xb3l._NEWLINE_Odchod Fowlera a Robbieho Keana z Leeds pre neho znamenal pravideln\xc3\xa9 nastupovanie v z\xc3\xa1kladnej zostave spolu s Markom Vidukom. V sez\xc3\xb3ne 2002/03 nazbieral celkom 10 g\xc3\xb3lov, ke\xc4\x8f \xc4\x8dasto hr\xc3\xa1val na pravom kr\xc3\xaddle.\n_START_SECTION_\nManchester United\n_START_PARAGRAPH_\nSez\xc3\xb3na 2003/2004 skon\xc4\x8dila pre Leeds katastrofou, preto\xc5\xbee kv\xc3\xb4li finan\xc4\x8dn\xc3\xbdm \xc5\xa5a\xc5\xbekostiam klub nebol schopn\xc3\xbd sa udr\xc5\xbea\xc5\xa5 v Premier League. klub op\xc3\xba\xc5\xa1\xc5\xa5ali hr\xc3\xa1\xc4\x8di. Z\xc3\xa1ujem o Alana Smitha prejavili Everton FC, Middlesbrough FC a fan\xc3\xba\xc5\xa1ikmi najviac nen\xc3\xa1viden\xc3\xbd Manchester United. Alan si vybral pr\xc3\xa1ve Manchester United a 26. m\xc3\xa1ja 2004 podp\xc3\xadsal s veden\xc3\xadm Manchesteru zmluvu na dobu p\xc3\xa4\xc5\xa5 rokov (do 30. 6. 2009). Leeds za neho dostalo 7 mili\xc3\xb3nov libier._NEWLINE_Alan povedal, \xc5\xbee kv\xc3\xb4li prepadnutiu Leeds do druhej ligy nem\xc3\xa1 rivalita medzi Leedsem a Manchesterom United cenu. Za\xc4\x8diatok sez\xc3\xb3ny 2004/05 bol pre neho vynikaj\xc3\xbaci. V\xc4\x8faka nepr\xc3\xadtomnosti Ruuda van Nistelrooye a Waynea Rooneyho mohol pravidelne nastupova\xc5\xa5 v \xc3\xbatoku. Situ\xc3\xa1cia sa zmenila, ke\xc4\x8f sa do hry vr\xc3\xa1tili Ruud van Nistelrooy a Wayne Rooney. Smith musel bojova\xc5\xa5 o miesto v z\xc3\xa1kladnej zostave.\n_START_SECTION_\nReprezenta\xc4\x8dn\xc3\xa1 kari\xc3\xa9ra\n_START_PARAGRAPH_\n\xc4\x8casom si Sir Alex Ferguson uvedomil, \xc5\xbee z\xc3\xa1loha Manchesteru United starne, a tak pridelil Alanovi nov\xc3\xba poz\xc3\xadciu na mieste z\xc3\xa1lo\xc5\xben\xc3\xadka. Po odchode Roya Keanea, ktor\xc3\xbd v novembri zmenil p\xc3\xb4sobisko a zamieril do Celticu Glasgow vedie Smith z\xc3\xa1lohu United.'